Blaze7451/Wiki-th-20250601 huggingface dataset:
ฟลูออรีน (พีเอเอช)

สำหรับความหมายอื่นดู ฟลูออรีน
ฟลูออรีนหรือ 9H-Fluorene เป็นสารประกอบโพลีไซคลิกอะโรมาติกไฮโดรคาร์บอน  ลักษณะเป็นผลึกสีขาว ระเหิดได้เช่นเดียวกับแนฟทาลีน เรืองแสงสีม่วงใต้แสงยูวี ไม่ละลายในน้ำแต่ละลายได้ในเบนซีน และอีเทอร์

**การสังเคราะห์ โครงสร้างและปฏิกิริยา**
แหล่งที่มาสำคัญของฟลูออรีนคือน้ำมันถ่านหิน แต่สามารถสังเคราะห์ได้ด้วยปฏิกิริยาดีไฮโดรจีเนสของไดฟีนิลมีเทน โมเลกุลของฟลูออรีน มีลักษณะเกือบเป็นแนวระนาบ , แม้ว่าแต่ละวงเบนซีนที่อยู่ด้านข้างมีลักษณะเป็นระนาบร่วมกับคาร์บอนตัวที่ 9 ที่อยู่ตรงกลาง 

**ความเป็นกรด**
ตำแหน่ง C9-H ของวงแหวนของฟลูออรีนเป็นกรดอย่างอ่อน (pKa = 22.6 ใน DMSO) การเสียโปรตรอนทำให้ได้แอนไอออนฟลูออรีนิลที่เสถียร มีสูตรโครงสร้างเป็น C13H9 -, ซึ่งมีกลิ่นหอมและมีสีส้มเข้ม แอนไอออนนี้มีคุณสมบัติเป็นนิวคลีโอไฟล์ และทำปฏิกิริยากับอิเล็กโตรไฟล์ได้โดยปฏิกิริยาการเติมที่ตำแหน่งที่ 9  การทำฟลูออรีนให้บริสุทธิ์ใช้คุณสมบัติความเป็นกรดและการที่อนุพันธ์โซเดียมของฟลูออรีนละลายในตัวทำละลายไฮโดรคาร์บอนได้ต่ำ
สามารถทำให้ฟลูออรีนเสียโปรตอนทั้งสองที่ตำแหน่ง C9 ได้ ตัวอย่างเช่น 9,9 - ฟลูออรีนิลไดโพแทสเซียม สามารถสังเคราะห์ได้โดยให้ฟลูออรีนทำปฏิกิริยากับโลหะโพแทสเซียมในไดออกเซนที่เดือด 

**การใช้ประโยชน์**
ฟลูออรีนเป็นสารตั้งต้นของสารอนุพันธ์ของฟลูออรีนอื่น ๆ  กรดฟลูออรีน - 9 - คาร์บอกซิลิก เป็นสารตั้งต้นของการผลิตยา 2 - อะมิโนฟลูออรีน, 3,6 -บิส - (ไดเมทิลอะมิโนฟลูออรีน) และ 2,7 - ไดไอโอโดฟลูออรีน เป็นสารตั้งต้นของการผลิตสีย้อมปฏิกิริยาออกซิเดชันของฟลูออรีนให้ ฟลูออรีโนน ซึ่งเป็นอนุพันธ์ที่มีประโยชน์ในเชิงพาณิชย์  9 - ฟลูออรีนิลเมทิลคลอโรฟอร์เมต ใช้ในการผลิต 9 - ฟลูออรีนิลเมทิลคาร์บาเมต (Fmoc) ซึ่งเป็นสารป้องกันหมู่เอมีนในการสังเคราะห์เปปไทด์ 
พอลิเมอร์ พอลีฟลูออรีน (คาร์บอนตัวที่ 7 ของหน่วยหนึ่งสร้างพันธะกับคาร์บอนตัวที่ 2 ของหน่วยถัดไป โดยแทนที่ไฮโดรเจนสองอะตอม)ใช้เป็นสื่อกระแสไฟฟ้าและสารเรืองแสงทางไฟฟ้า และได้รับการศึกษามากสำหรับใช้เป็น หมู่ให้ความเรืองแสงในไดโอดเปล่งแสงแบบใช้สารอินทรีย์

**อ้างอิง**

**แหล่งข้อมูลอื่น**
  National Pollutant Inventory - Polycyclic Aromatic Hydrocarbon Fact Sheet date=2006-05-18 -  Fluorene in the National Institute of Standards and Technology database.
หมวดหมู่:โพลีไซคลิกอะโรมาติกไฮโดรคาร์บอน
ชาร์ลี บราวน์

ชาร์ลี บราวน์ (Charlie Brown) เป็นตัวละครในการ์ตูนสั้นที่มีมายาวนานเรื่อง พีนัตส์ โดยชาร์ล เอ็ม ชูลซ์ ชาร์ลี บราวน์และผู้เขียนมีสิ่งเชื่อมโยงกันคือ ทั้งคู่เป็นบุตรชายของช่างตัดผม แต่เพราะว่าผลงานขอชูลซ์เป็นงานที่บอกได้ว่า "เป็นตัวอย่างที่สดใสมากที่สุดของเนื้อเรื่องที่ประสบความสำเร็จที่สุดของอเมริกัน" แต่ชาร์ลี บราวน์ ก็เป็นตัวอย่างของ "เรื่องของชาวอเมริกันที่ไม่ประสบความสำเร็จ" ที่เขาดูจะล้มเหลวในสิ่งที่เขาทำ

**อ้างอิง**
หมวดหมู่:ตัวละครพีนัตส์
หมวดหมู่:ตัวละครที่เป็นนักเบสบอล
หมวดหมู่:ตัวละครที่เป็นผู้เล่นอเมริกันฟุตบอล
หมวดหมู่:ตัวละครชายในแอนิเมชัน
หมวดหมู่:ตัวละครชายในหนังสือการ์ตูน
เมธัส สวนศรี

เมธัส สวนศรี เก่ง เกิด 25 กันยายน พ.ศ. 2524 เป็นนายแบบ นักแสดงชาวไทย มีศักดิ์เป็นหลานของอดีตพระเอกลิเก พงษ์ศักดิ์ สวนศรี 
เก่งได้รับรางวัลเกียรติยศ งานระฆังทอง ครั้งที่ 3 ประจำปีพุทธศักราช 2553
โดยอัญเชิญสมเด็จพระมหารัชมังคลาจารย์ วัดปากน้ำภาษีเจริญ กรุงเทพฯ เป็นองค์ประธานประทานเกียรติบัตร, ฯพณฯ พลอากาศเอก กำธร สินธวานนท์องคมนตรี เป็นประธานมอบ "รางวัลระฆังทอง", พลเอก สิทธิ์ สิทธิมงคล ประธานอำนวยการ ซึ่งจัดโดยสมัชชานักจัดรายการข่าววิทยุโทรทัศน์และหนังสือพิมพ์แห่งประเทศไทย (สว.นท) มีนายอำนาจ หมัดสดาย เป็นประธานสมัชชา
"เก่ง เมธัส" อดีตเคยก่อวีรกรรมหนัก ขึ้นโรงขึ้นศาลนับไม่ถ้วน จนหายหน้าไปจากวงการนับ 10 ปี ปัจจุบันกลับมาดีได้เพราะลูกชาย เสียดายชีวิตช่วงวัยรุ่น จนเป็นข่าวเยอะแยะไปหมด จะให้ลบภาพเก่า ๆ ก็คงยาก ล่าสุดเจ้าตัวกลับมาอีกครั้ง ทำช่องยูทูป "เก่ง เมธัส ไฟแลบ" โดยเทปแรกมี "บีม ศรัณยู" และ "โหงวเฮ้ง" (ลูกชาย "เท่ง เถิดเทิง​") เป็นแขกรับเชิญ

**ผลงาน**

**ภาพยนตร์**
 ผีตุ๋มติ๋ม (2552)- ผู้หญิง 5 บาป 2 (2553)

**ช่อง Youtube**
 เก่ง เมธัส ไฟแลบ

**รายการแข่งรถ**
 PT RACING SERIES (SIAM GT) 3rd

**อ้างอิง**

**ดูเพิ่ม**
หมวดหมู่:นักแสดงชายชาวไทย
รายชื่อแชมป์โลกมวยสากลรุ่นมินิมัมเวท

ต่อไปนี้เป็นรายชื่อแชมป์โลกมวยสากลรุ่นมินิมัมเวทของสถาบันต่างๆ - สมาคมมวยโลก ก่อตั้งเมื่อ พ.ศ. 2464 - สภามวยโลก ก่อตั้งเมื่อ พ.ศ. 2506  - สหพันธ์มวยนานาชาติ ก่อตั้งเมื่อ พ.ศ. 2526 - องค์กรมวยโลก ก่อตั้งเมื่อ พ.ศ. 2531 
__TOC__
หมวดหมู่:นักมวยสากลรุ่นมินิมัมเวท
โครงการกระสวยอวกาศ–มีร์

alt=An illustration showing a space shuttle docked to a space station above a stylized version of the Earth. The Sun is rising over the Earth, and the image is surrounded by ribbon in red, white and blue. The words NASA, Shuttle, РКА and Мир are written around the image.
โครงการกระสวยอวกาศ-เมียร์ (Shuttle–Mir Program) เป็นโครงการความร่วมมือด้านอวกาศระหว่างรัสเซียกับสหรัฐอเมริกา เกี่ยวกับการที่กระสวยอวกาศของสหรัฐจะเดินทางไปเยือนสถานีอวกาศเมียร์ของรัสเซีย นักบินอวกาศของรัสเซียจะบินไปยังกระสวยอวกาศ ส่วนนักบินอวกาศสหรัฐจะบินไปยังยานโซยูซเพื่อเข้าปฏิบัติการระยะยาวบนสถานีอวกาศเมียร์
โครงการนี้ (ซึ่งบางครั้งก็เรียกว่า "เฟสหนึ่ง") มีวัตถุประสงค์จะให้ฝ่ายสหรัฐอเมริกาเรียนรู้จากประสบการณ์ของรัสเซียในการใช้ชีวิตอยู่ในอวกาศเป็นเวลานานๆ และเพื่อเสริมสร้างความร่วมมือระหว่างชาติทั้งสองตลอดจนหน่วยงานด้านอวกาศของทั้งสองประเทศ คือองค์การนาซ่า กับองค์การอวกาศสหพันธรัฐรัสเซีย (รอสคอสมอส) โครงการนี้ช่วยปูพื้นฐานโครงการความร่วมมือทางอวกาศในอนาคต โดยเฉพาะอย่างยิ่ง "เฟสสอง" ของโครงการร่วม คือการก่อสร้างสถานีอวกาศนานาชาติ โครงการเริ่มต้นประกาศตัวในปี ค.ศ. 1993 ภารกิจแรกดำเนินการในปี ค.ศ. 1994 และโครงการได้ดำเนินต่อมาจนกระทั่งสิ้นสุดแผนภารกิจในปี ค.ศ. 1998 มีเที่ยวบินกระสวยอวกาศทั้งสิ้น 11 เที่ยว และระยะเวลาปฏิบัติงานร่วมกันในอวกาศเกือบ 1000 วันสำหรับนักบินอวกาศสหรัฐ โดยมีชุดลูกเรือผลัดเปลี่ยนปฏิบัติการระยะยาวทั้งสิ้น 7 ชุด
ระหว่างช่วง 4 ปีของโครงการ ทั้ง 2 ประเทศมีการดำเนินการ "สิ่งแรก" ในอวกาศได้สำเร็จหลายอย่าง รวมถึงการที่นักบินอวกาศสหรัฐคนแรกเดินทางไปบนยานโซยูซ การต่อยานอวกาศขนาดใหญ่ที่สุดเท่าที่เคยมีมาในประวัติศาสตร์ และการเดินในอวกาศครั้งแรกของนักบินอวกาศสหรัฐด้วยชุดอวกาศ Orlan ของรัสเซีย

**แหล่งข้อมูลอื่น**
  History of Shuttle–Mir date=2015-11-30  (NASA)-  Diary of Linenger Increment (NASA)
หมวดหมู่:นาซา
หมวดหมู่:โครงการอวกาศรัสเซีย
รัฐวิสาหกิจรอสคอสมอส

องค์การอวกาศสหพันธรัฐรัสเซีย (Федеральное космическое агентство России Federal'noye kosmicheskoye agentstvo Rossii; Russian Federal Space Agency) หรือชื่อเรียกโดยทั่วไปว่า รอสคอสมอส (Роскосмос Roskosmos; Roscosmos) ตัวย่อว่า  FKA (ФКА) และ RKA (РКА) เป็นองค์การของรัฐบาลที่รับผิดชอบกิจการด้านโครงการวิทยาศาสตร์และอวกาศของรัสเซีย รวมถึงการวิจัยด้านอวกาศยานโดยทั่วไป เดิมมีชื่อว่า Russian Aviation and Space Agency (Российское авиационно-космическое агентство Rossiyskoe aviatsionno-kosmicheskoe agentsvo, รู้จักโดยทั่วไปว่า "Rosaviakosmos")
สำนักงานใหญ่ของรอสคอสมอสตั้งอยู่ในมอสโคว์ ศูนย์ควบคุมภารกิจการบินในอวกาศหลักตั้งอยู่ที่เมืองใกล้เคียงคือ โคโรเลฟ ศูนย์ฝึกอบรมนักบินอวกาศ (Cosmonauts Training Centre หรือ GCTC) อยู่ที่เมืองสตาร์ ฐานปล่อยใช้ท่าอวกาศยานบัยโกเงอร์ซึ่งอยู่ในคาซัคสถาน (การส่งยานทั้งแบบมีมนุษย์และไม่มีมนุษย์ควบคุมส่วนมากจะปล่อยจากที่นี่) และ Plesetsk Cosmodrome ซึ่งอยู่ทางตอนเหนือของรัสเซียใช้สำหรับภารกิจที่ไม่มีมนุษย์ควบคุม โดยมากในการระบุตำแหน่งที่ตั้งทางทหาร

**แหล่งข้อมูลอื่น**
   RKA home page in Russian date=2011-07-16 -  RKA home page in English date=2013-08-17 -   2006–2015 RKA Fundamental Space Research Program date=2007-12-26 -  Russian Space Program

หมวดหมู่:องค์การอวกาศ
หมวดหมู่:โครงการอวกาศรัสเซีย
รายชื่อคณะลูกเรือถาวรของสถานีอวกาศนานาชาติ

ต่อไปนี้เป็น รายชื่อคณะลูกเรือถาวรของสถานีอวกาศนานาชาติ โดยที่คณะลูกเรือถาวรแต่ละชุดจะเรียกชื่อว่า "เอ็กซ์เพดิชั่น n" โดยที่ n เป็นเลขเรียงตามลำดับเพิ่มขึ้นในแต่ละคณะที่เสร็จสิ้นภารกิจ ทั้งนี้ไม่นับนักท่องเที่ยวอวกาศหรือผู้ไปเยือนในภารกิจจัดส่งเสบียง ชื่อของผู้บัญชาการในแต่ละเอ็กซ์เพดิชั่นจะเขียนไว้เป็น ชื่อตัวเอียง คำว่า "ระยะเวลา" หมายถึงเวลาของลูกเรือ โดยไม่เกี่ยวข้องกับ "เที่ยวบินขึ้น" หรือ "เที่ยวบินลง"
__NOTOC__

**คณะลูกเรือปัจจุบัน**

**คณะลูกเรือในอนาคต**

**คณะลูกเรือที่เสร็จสิ้นภารกิจแล้ว**

**ดูเพิ่ม**
 สถานีอวกาศนานาชาติ

**อ้างอิง**
  NASA's space station crew page
หมวดหมู่:สถานีอวกาศนานาชาติ
วิกิพีเดีย:เสนอบทความคัดสรร/สถานีอวกาศนานาชาติ

=== สถานีอวกาศนานาชาติ**
สถานีอวกาศนานาชาติ ถูกเสนอเมื่อ 25 เมษายน พ.ศ. 2553 และจะได้รับการพิจารณาภายในวันที่ 9 พฤษภาคม พ.ศ. 2553
 เสนอชื่อโดย Tinuviel | พูดคุย 100px
สนับสนุน 
# --Pitt 20:07, 26 เมษายน 2553 (ICT)
#สนับสนุนเต็มที่ --Jo Shigeru  19:13, 28 เมษายน 2553 (ICT)
# --Horus | พูดคุย 00:35, 29 เมษายน 2553 (ICT)
#สนันสนุน --Chale yan 09:26, 29 เมษายน 2553 (ICT)
#สนับสนุน --Sry85 10:52, 1 พฤษภาคม 2553 (ICT)
คัดค้าน
#
#
เสนอแนะการปรับปรุง
# ยังไม่ได้แปลหัวข้อ Commercial Orbital Transportation Services และ Constellation programme ในส่วน การเมือง การใช้สอย และการเงิน เลยครับ --Horus | พูดคุย 22:29, 28 เมษายน 2553 (ICT)
#* สองหัวข้อนี้มันเพิ่งงอกมาเมื่อวานนี้เองนะคะ  ดูเปรียบเทียบค่ะ คงเป็นการปรับปรุงเพิ่มเติมของทางวิกิพีเดียภาษาอังกฤษ คิดว่าน่าจะยังไม่แปลจนกว่าทางโน้นจะปรับแต่งบทความให้นิ่งก่อนค่ะ --Tinuviel | พูดคุย 100px 22:42, 28 เมษายน 2553 (ICT)
#** ขออภัยครับ ผมก็สงสัยว่าระหว่างสองภาษามีข้อมูลไม่เหมือนกัน แต่ภาพรวมก็ดีแล้วครับ --Horus | พูดคุย 00:35, 29 เมษายน 2553 (ICT)
องค์การอวกาศแคนาดา

องค์การอวกาศแคนาดา (Canadian Space Agency หรือ CSA; l'Agence spatiale canadienne หรือ ASC) เป็นหน่วยงานด้านกิจการอวกาศของรัฐบาลแคนาดา รับผิดชอบโครงการอวกาศของประเทศแคนาดา ก่อตั้งขึ้นในเดือนมีนาคม ค.ศ. 1989 ภายใต้บทบัญญัติว่าด้วยองค์การอวกาศแคนาดา อนุมัติใช้งานเมื่อเดือนธันวาคม ค.ศ. 1990 ประธานเจ้าหน้าที่บริหารขององค์การจะรายงานโดยตรงกับรัฐมนตรีว่าการกระทรวงอุตสาหกรรม
สำนักงานใหญ่ของ CSA ตั้งอยู่ที่ศูนย์อวกาศจอห์น เอช. แชปแมน ที่เมืองเซนต์-ฮิวเบิร์ต รัฐเกแบ็ก ประเทศแคนาดา และยังมีสำนักงานอยู่ในออตตาวา รัฐออนแทรีโอ ที่ศูนย์ปฏิบัติการเดวิด ฟลอริดา และมีสำนักงานเล็ก ๆ อยู่ในกรุงวอชิงตัน ดี.ซี., กรุงปารีส ฝรั่งเศส, แหลมคะแนเวอรัล รัฐฟลอริดา และที่ฮิวสตัน รัฐเท็กซัส
องค์การมีพนักงานเพียง 575 คน และนักศึกษาฝึกงานที่หมุนเวียนผลัดเปลี่ยนกันไปในแต่ละฤดูร้อนราว 100 คน พนักงานส่วนใหญ่ทำงานอยู่ที่ศูนย์แชปแมน

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  SpaceRef Canada - Canada in Spacefix-attempted=yes -  Text of the Canadian Space Agency Act date=2006-04-25 
หมวดหมู่:องค์การอวกาศ
หมวดหมู่:โครงการอวกาศแคนาดา
CSA

CSA เป็นตัวย่อที่อาจหมายถึง- การทารุณเด็กทางเพศ (child sexual abuse) เป็นรูปแบบการกระทำทารุณต่อเด็กที่ผู้ใหญ่, หรือเยาวชนหรือวัยรุ่นที่มีอายุมากกว่าและต่างระดับพัฒนา ใช้เด็กกระตุ้นความรู้สึกทางเพศ- องค์การอวกาศแคนาดา (Canadian Space Agency) เป็นหน่วยงานด้านกิจการอวกาศของรัฐบาลแคนาดา รับผิดชอบโครงการอวกาศของประเทศแคนาดา
มนุษย์หมาป่า (ภาพยนตร์)

เดอะ วูลฟ์แมน (The Wolf Man) เป็นภาพยนตร์แนวสยองขวัญ-คลาสสิก  โดย ยูนิเวอร์แซล พิคเจอร์ ในปี ค.ศ. 1941 (พ.ศ. 2484) กำกับโดย จอร์จ แวกเนอร์ บทภาพยนตร์โดย เคิร์ต ซิออดแมก นำแสดงโดย ลอน เชนีย์ จูเนียร์ รับบทเป็น ลอเรนซ์ ทัลบอท/มนุษย์หมาป่า 
มนุษย์หมาป่า เป็นภาพยนตร์ฮอลลีวู้ด ฉายวันที่ 12 ธันวาคม พ.ศ. 2484 ฉบับนี้โด่งดังกว่าภาพยนตร์มนุษย์หมาป่าเรื่องแรกๆ คือ Werewolf of London (1935) ของผู้กำกับ "สจวร์ต วอล์กเกอร์" 
ฉากในภาพยนตร์ แคว้นเวลส์ของสหราชอาณาจักร ส่วนภาพยนตร์เรื่องนี้นำเสนอเรื่องราวในประเทศอังกฤษ ยุควิกตอเรีย ปี 1890 เนื่องจากผู้สร้างต้องการบรรยากาศสยองขวัญของเมืองลอนดอนที่สกปรก มืดหม่น มีแสงสว่างเพียงจากตะเกียงแก๊ส และเต็มไปด้วยหมอก

**เรื่องย่ิอ**
แลร์รี่ ทัลบอต ซึ่งเขาเดินทางกลับมาบ้านและได้พบกับสาวสวย ในระหว่างที่เขากำลังพาเธอไปเที่ยวนั้นเอง ระหว่างทางเขาได้ถูกกัดโดยหมาป่าตัวหนึ่ง แล้วจากนั้นพอคืนพระจันทร์เต็มดวงมาถึง เขาก็กลายเป็น มนุษย์หมาป่า

**นักแสดง**
 ลอน เชนีย์ จูเนียร์ รับบท ลอว์เรนซ์ ทัลบอต/หรือมนุษย์หมาป่า - คล็อด เรนส์ รับบท จอห์น ทัลบอต- Warren William รับบท Dr. Lloyd- Ralph Bellamy รับบท Colonel Montford- Patric Knowles รับบท Frank Andrews- Béla Lugosi รับบท Bela- Maria Ouspenskaya รับบท Maleva- Evelyn Ankers รับบท Gwen Conliffe- J.M. Kerrigan รับบท Charles Conliffe- Fay Helm รับบท Jenny- Forrester Harvey รับบท Twiddle

**ดูเพิ่ม**
 มนุษย์หมาป่า- แวน เฮลซิง- เคร็กคิวล่า (ภาพยนตร์) - แฟรงเกนสไตน์ (ภาพยนตร์) - มัมมี่ (ภาพยนตร์)-  มนุษย์ล่องหน - สัตว์สยองจากหนองน้ำลึก 

**แหล่งข้อมูลอื่น**
 title=The Wolf Man- The Wolf Man- title=The Wolf Man- title=The Wolf Man
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2484
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์สยองขวัญ
หมวดหมู่:ภาพยนตร์ขาวดำ
หมวดหมู่:ภาพยนตร์ที่มีฉากในเวลส์
หมวดหมู่:ภาพยนตร์ที่ถ่ายทำในรัฐแคลิฟอร์เนีย
โมดูลห้องทดลองของญี่ปุ่น

โมดูล JEM ขององค์การสำรวจอวกาศญี่ปุ่น บนสถานีอวกาศนานาชาติ
โมดูลห้องทดลองของญี่ปุ่น (Japanese Experiment Module หรือ JEM) หรือเป็นที่รู้จักกันในชื่อเรียกว่า โมดูลคิโบ (ความหวัง) เป็นโมดูลด้านวิทยาศาสตร์ของประเทศญี่ปุ่นบนสถานีอวกาศนานาชาติ พัฒนาขึ้นโดยองค์การสำรวจอวกาศญี่ปุ่น (JAXA) เป็นโมดูลของสถานีอวกาศนานาชาติแบบโมดูลเดี่ยวที่มีขนาดใหญ่ที่สุด ชิ้นส่วน 2 ชิ้นแรกของโมดูลนำส่งขึ้นโดยกระสวยอวกาศเที่ยวบิน STS-123 และ STS-124 ชิ้นที่ 3 ซึ่งเป็นชิ้นสุดท้ายนำขึ้นโดยเที่ยวบิน STS-127
โมดูลคิโบมีส่วนประกอบหลัก 4 ส่วนได้แก่
# โมดูลปรับความดัน (Pressurized Module หรือ PM)
# โมดูลอำนวยบริการภายนอก (Exposed Facility หรือ EF)
# Experiment Logistics Module (ELM)
# Remote Manipulator System (JEMRMS) 

**อ้างอิง**

**แหล่งข้อมูลอื่น**
 nasa.gov: ISS facilitie catalog- nasa.gov: Expedition 21/22 Press Kit (PDF)- The Future of Hope - Kibo Prologue to the Future - STS-127 2J/A Mission on JAXA Channel - สถานีอวกาศนานาชาติ ที่เว็บไซต์ JAXA date=2007-01-21  - KIBO ที่เว็บไซต์ JAXA date=2007-06-26 - KIBO Handbook (JAXA) date=2009-03-27 
หมวดหมู่:สถานีอวกาศนานาชาติ
หมวดหมู่:โครงการอวกาศญี่ปุ่น
หมวดหมู่:ภารกิจอวกาศในปี พ.ศ. 2551
หมวดหมู่:ภารกิจอวกาศในปี พ.ศ. 2552
โคลัมบัส (โมดูลของสถานีอวกาศนานาชาติ)

ไฟล์:S122e008264.jpg|thumb|250px|โมดูลโคลัมบัส บนสถานีอวกาศนานาชาติ
โคลัมบัส (Columbus) เป็นห้องปฏิบัติการทางวิทยาศาสตร์ซึ่งเป็นส่วนหนึ่งของสถานีอวกาศนานาชาติ เป็นชิ้นส่วนใหญ่ที่สุดที่สร้างโดยองค์การอวกาศยุโรป (ESA)
โมดูลโคลัมบัสก่อสร้างที่เมืองตูริน ประเทศอิตาลี เช่นเดียวกับโมดูลฮาร์โมนีและโมดูล Tranquility โดยบริษัท Alcatel Alenia Space ที่มีฐานในกรุงโรม การออกแบบสถาปัตยกรรมการใช้งาน (รวมถึงซอฟต์แวร์) ของห้องทดลองดำเนินการโดย EADS ในเยอรมนี และนำมาประกอบรวมกันก่อนจะนำส่งไปที่ศูนย์อวกาศเคนเนดีในฟลอริดา โมดูลถูกนำส่งขึ้นด้วยกระสวยอวกาศแอตแลนติส เที่ยวบิน STS-122 เมื่อวันที่ 7 กุมภาพันธ์ ค.ศ. 2008 โดยได้รับการออกแบบให้มีอายุใช้งานประมาณ 10 ปี การควบคุมการทำงานของโมดูลทำโดยศูนย์ควบคุมโคลัมบัส ซึ่งตั้งอยู่ที่ศูนย์ควบคุมปฏิบัติการในอวกาศแห่งเยอรมัน ซึ่งเป็นส่วนหนึ่งของศูนย์อวกาศยานเยอรมัน (German Aerospace Center หรือ DLR) ที่เมือง Oberpfaffenhofen ใกล้กับเมืองมิวนิก ประเทศเยอรมนี
องค์การอวกาศยุโรปใช้เงินในการก่อสร้างโมดูลโคลัมบัสเป็นเงิน 1,400 ล้านยูโร ซึ่งรวมไปถึงเครื่องมือทดลองต่างๆ ที่จะติดตั้งภายในและโครงสร้างพื้นฐานการควบคุมจากภาคพื้นดินที่จำเป็นต้องใช้ในการควบคุมการทำงาน

**อ้างอิง**

**แหล่งข้อมูลอื่น**
  ESA: Columbus Laboratory-  ESA: Technical specifications of the Columbus Laboratory-  ESA: Columbus structure completed-  ESA's Columbus blog-  Thales Alenia Space page for Columbus date=2011-07-16 
หมวดหมู่:สถานีอวกาศนานาชาติ
หมวดหมู่:ภารกิจอวกาศในปี พ.ศ. 2551
หมวดหมู่:โครงการอวกาศยุโรป
แม่แบบ:เหตุการณ์ปัจจุบัน/2553 พฤษภาคม 1

* เอ็กซ์โป 2010 เปิดตัวอย่างเป็นทางการในนครเซี่ยงไฮ้ ประเทศจีน นับเป็นการแสดงสินค้านานาชาติที่ใหญ่ที่สุด  (Financial Times) (Xinhua)  (China.org)  (Sina)  (People)  (China.com)  (Shanghai Daily) 
}
แม่แบบ:เหตุการณ์ปัจจุบัน/2553 เมษายน 30

* นิตยสารไทม์จัดอันดับ 100 บุคคลที่ทรงอิทธิพลในโลกปีนี้ ซึ่งมีบุคคลสำคัญของโลกหลายคนได้แก่ บารัค โอบามา, ซาฮา ฮาดิด, สตีฟ จอบส์, แซราห์ เพลิน, บิลล์ คลินติน, เจ็ต ลี, เจมส์ คาเมรอน, เลดี้ กาก้า, เทย์เลอร์ สวิฟต์  (ไทม์)- โรงพยาบาลจุฬาลงกรณ์เตรียมการให้ สมเด็จพระญาณสังวร สมเด็จพระสังฆราช สกลมหาสังฆปริณายก เสด็จย้ายไปประทับรักษาพระอาการที่โรงพยาบาลศิริราช สืบเนื่องจากการชุมนุมของ นปช.   (สำนักข่าวไทย)- โรงพยาบาลจุฬาลงกรณ์ประกาศงดรับผู้ป่วยนอก และย้ายผู้ป่วยในไปรักษาที่โรงพยาบาลอื่น หลังจากกลุ่มคนเสื้อแดงนำโดยนายพายัพ ปั้นเกตุ เข้าตรวจค้นโรงพยาบาลเมื่อคืนวันที่ 29 เมษายน  (VoiceTV)
}
แม่แบบ:เหตุการณ์ปัจจุบัน/2553 เมษายน 27

* แสตนดาร์ดแอนด์พัวร์สลดระดับความน่าเชื่อถือของกรีซลงเหลือ "ระดับขยะ" สี่วันหลังจากรัฐบาลต้องขออนุมัติความช่วยเหลือทางการเงิน 45,000 ล้านยูโร จากสหภาพยุโรปและกองทุนการเงินระหว่างประเทศ  (Business Week) 
}
เต้นกระจายยัยตัวจุ้น

เต้นกระจายยัยตัวจุ้น (댄서의 순정; Innocent Steps) เป็นภาพยนตร์เกาหลีที่จัดฉายครั้งแรกใน ค.ศ. 2005 ซึ่งเขียนบทและกำกับโดย ปาร์ค ยังฮุน โดยใจความสำคัญของเรื่องนี้คือ "ความสำเร็จไม่สามารถทำให้คุณมีความสุขได้ หากใครบางคนที่คุณรักได้จากไป"

**ตัวละครหลัก**
 มุน กึนยอง รับบทเป็น จางแชริน- ปาร์ค กอนฮย็อง รับบทเป็น นายงแซ- ปาร์ค วอนซัง รับบทเป็น มาซังดู- ยูน ชาน รับบทเป็น จองฮยุนซู

**เนื้อเรื่องย่อ**
นายงแซ ผู้ซึ่งเคยเป็นนักเต้นลีลาสที่มากด้วยฝีมือ ที่มักจับคู่เต้นกับ เซยอง ด้วยกันเสมอจนมีชื่อเสียงไปทั่ว แต่ก็ถูก จองฮยุนซู ซึ่งเป็นคู่แข่งคนสำคัญกลั่นแกล้ง ทั้งยังโดนแย่ง เซยอง คู่เต้นคนสำคัญของเขาไปอีกด้วย
ต่อมา นายงแซได้รับการแจ้งจาก มาซังดู ว่าจะมีคู่เต้นมาจากเมืองจีน เธอมีชื่อว่า จางแชมิน ซึ่งมีอายุ 25 ปี แต่เมื่อพบกับเธอแล้วกลับรู้สึกว่าใบหน้าอ่อนกว่าที่คาดไว้ เนื่องจากเธอเป็นชาวต่างชาติ จึงไม่สามารถอยู่ในเกาหลีได้ตลอด เธอจึงจำเป็นต้องโอนสัญชาติเป็นชาวเกาหลี จึงมีแผนจดทะเบียนสมรสกับนายงแซเพื่อหลอกเจ้าหน้าที่ฝ่ายทะเบียน ต่อมา มาซังดูมารับตัวเธอกลับ และทำให้นายงแซเพิ่งมารู้ว่า แท้จริงแล้วเธอไม่ใช่ "จางแชมิน" หากแต่เป็นน้องสาวที่ชื่อ "จางแชริน" เนื่องจากพี่สาวของเธอมีคู่หมั้นอยู่ที่เมืองจีน
เมื่อไปสมัครเข้าร่วมแข่งขันก็พบว่าชื่อที่จางแชรินสมัครไว้เป็นชื่อของพี่สาวซึ่งต้องเต้นคู่กับจองฮยุนซู นายงแซเพิ่งรู้ว่าเขาได้ถูกมาซังดูหักหลัง และแล้ว นายงแซก็ถูกลูกน้องของ จองฮยุนซู ข่มขู่และให้นายงแซยอมมอบตัวจางแซรินให้ไปเป็นคู่เต้นกับจองฮยุนซู นายงแซไม่พอใจจึงเข้าปะทะกับอีกฝ่าย แต่ก็ถูกเหล่าอันธพาลรุมทำร้าย และถูกไม้ฟาดเข้าที่ขาของ นายงแซ อย่างแรง จนไม่สามารถกลับมาเต้นได้อย่างปกติอีกต่อไป
นายงแซกลับมาที่พักพร้อมกับจางแซริน นายงแซไม่สามารถเดินได้อย่างปกติอีกแล้ว เขาให้มาซังดูมารับตัวจางแชรินไป อย่างไรก็ตาม จางแชริน ไม่ต้องการกลับหากยังไม่ประสบความสำเร็จ และได้ขอร้องให้นายงแซสอนการเต้นให้กับเธอ จางแซรินนึกถึงหิ่งห้อยคู่รักที่เธอนำมาที่เกาหลี เธอเปรียบเทียบหิ่งห้อยกับมนุษย์ว่า หากปราศจากคู่รักคงต้องรู้สึกอ้างว้างเดียวดาย พวกมันต้องการอยู่คู่กันไปจนวันตาย
ในวันแข่งขัน จางแชรินเดินเข้ามาในเวทีพร้อมกับจองฮยุนซู เธอขาดความมั่นใจเมื่อไม่มีนายงแซมาคอยให้กำลังใจ เมื่อเข้าสู่เวทีพร้อมกับจองฮยุนซูแล้วเธอก็มองหานายงแซไปทั่วก็ไม่พบ เธอไม่มีใจที่จะเต้นอีกต่อไป แต่แล้ว นายงแซก็ปรากฏตัวขึ้นที่บนอรรถจรรย์ เธอจึงเริ่มมีกำลังใจและสามารถเริ่มเต้นได้อย่างสมบูรณ์แบบ ในท้ายที่สุดเธอก็ได้รับชัยชนะ แต่ก็ต้องถูกจองฮยุนซูพาตัวไป เธอต้องการให้นายงแซกลับมาหาเธอ แต่เขาก็ไม่มา ต่อมาเธอเพิ่งรู้ว่านายงแซเองก็เป็นฝ่ายรอการกลับมาของเธอซึ่งเป็นคนรักเช่นกัน การรอคอยนี้ทำให้เธอนึกถึงหิ่งห้อยที่รอคู่ของมันจนวันตาย

**รางวัลและการเสนอชื่อเข้าชิง**

**การตอบรับ**
ภาพยนตร์ชุดนี้อาจได้รับความเห็นในเชิงลบอยู่บ้าง ผู้วิจารณ์จาก วาไรตี้ ดีเร็ก เอลลี ได้เทียบกับภาพยนตร์ Dance with the Wind โดยอ้างอิงถึงการแสดงของปาร์ก ยองฮุน กับมุน และได้เขียนว่า "เนื้อเรื่องไม่มีน้ำ" ทอม จัมมาร์โก นักวิจารณ์จากเว็บไซต์ Koreanfilm.org กล่าวถึงภาพยนตร์ชุดนี้ว่า "น่าผิดหวังและน่าเบื่อ"

**อ้างอิง**

**แหล่งข้อมูลอื่น**
 Innocent Steps-  Innocent Steps at HanCinema-  Innocent Steps Reviews - spcnet.tv date=2010-04-10 
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์ภาษาเกาหลี
หมวดหมู่:ภาพยนตร์ภาษาจีนกลาง
หมวดหมู่:ภาพยนตร์เกาหลีใต้
เกตเวย์

เกตเวย์ (Gateway หรือ gateway) อาจหมายถึง- เกตเวย์ (การสื่อสาร) - คอมพิวเตอร์หรือเครือข่ายที่ให้คอมพิวเตอร์เครื่องอื่นต่อผ่านเครื่องอื่นอีกทอด- เกตเวย์ (ฮ่องกง) - เขตช็อปปิ้งในฮ่องกง- เกตเวย์ (บริษัทคอมพิวเตอร์) - บริษัทขายคอมพิวเตอร์ซึ่งปัจจุบันเป็นบริษัทลูกของเอเซอร์- เกตเวย์ เอกมัย - ศูนย์การค้าแห่งหนึ่งในเขตคลองเตย กรุงเทพมหานคร- เกทเวย์ แอท บางซื่อ - ศูนย์การค้าแห่งหนึ่งในเขตบางซื่อ กรุงเทพมหานคร
แม่แบบ:ICSC/doc

=== Usage**

**See also**
hi:साँचा:ICSC
ja:Template:ICSC
mk:Шаблон:ICSC
pl:Szablon:ICSC
ta:வார்ப்புரு:ICSC
vi:Bản mẫu:ICSC
zh:Template:ICSC
en:Template:ICSC
เกตเวย์ (บริษัทคอมพิวเตอร์)

เกตเวย์ (Gateway) เป็นบริษัทคอมพิวเตอร์ในเครือของบริษัทเอเซอร์ สำนักงานใหญ่ตั้งอยู่ที่เมืองเออร์ไวน์ รัฐแคลิฟอร์เนีย สหรัฐอเมริกา เกตเวย์เป็นบริษัทคอมพิวเตอร์ที่เคยประสบความสำเร็จอย่างสูง และได้รับความนิยมตั้งแต่ปี พ.ศ. 2534 สำหรับขายคอมพิวเตอร์ส่วนบุคคล โดยมีสัญลักษณ์เป็นกล่องคอมพิวเตอร์ลวดลายจุดเหมือนวัวนม นอกจากนี้เกตเวย์ยังเคยมีการประชาสัมพันธ์และการตลาดที่โดดเด่น จนกระทั่งปี พ.ศ. 2549 คอมพิวเตอร์เกตเวย์ไม่เป็นที่นิยม และหลุดจากอันดับบริษัทขนาดใหญ่ในอเมริกาตาม Fortune 500 
ในวันที่ 4 กันยายน พ.ศ. 2550 เกตเวย์ได้ขายกิจการบางส่วน โดยเฉพาะบริษัทในเครือข่ายที่ตั้งอยู่ที่เมืองแนชวิลล์ รัฐเทนเนสซี ให้แก่บริษัทเอ็มพีซี ต่อมาในวันที่ 16 ตุลาคม พ.ศ. 2550 บริษัทเอเซอร์จากไต้หวันได้เข้ามาซื้อกิจการทั้งหมดของเกตเวย์ เป็นจำนวนเงินประมาณ 710 ดอลลาร์สหรัฐ 
ราคาหุ้นสุดท้ายของเกตเวย์ตกต่ำลงสุดที่ 1.90 ดอลลาร์ ซึ่งต่ำกว่าค่าเฉลี่ยทั่วประเทศของสหรัฐอเมริกาที่ 4.00 ดอลลาร์ โดยในช่วงที่เกตเวย์ประสบความสำเร็จ ราคาหุ้นของเกตเวย์สูงขึ้นสุดที่ 84.00 ดอลลาร์
ปัจจุบันเกตเวย์เป็นหนึ่งในชื่อตราสินค้าของคอมพิวเตอร์ของเอเซอร์ ที่มีการเปิดตลาดในเอเชียรวมถึงประเทศไทย โดยจะแยกตลาดออกมา โดยเกตเวย์จะถูกนับว่าเป็นรุ่นของคอมพิวเตอร์ที่เจาะกลุ่มตลาดราคาสูง เปรียบต่างกับเอเซอร์ที่เจาะกลุ่มตลาดราคาประหยัด

**อ้างอิง**
หมวดหมู่:บริษัทคอมพิวเตอร์
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2528
เลขฐานสามสิบหก

เลขฐานสามสิบหก (Base 36) เป็นระบบเลขฐานที่มีสัญลักษณ์ 36 ตัว ประกอบไปด้วยเลข 0-9 และอักษรละติน A–Zโดยสัญลักษณ์เลข 0–9 มีค่าเท่ากับเลขศูนย์ถึงเลขเก้า และตัวอักษร A–Z มีค่าเท่ากับเลขสิบถึงเลขสามสิบห้า

**อ้างอิง**
หมวดหมู่:ระบบเลขเชิงตำแหน่ง
รายชื่อคณะครุศาสตร์อุตสาหกรรมในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาด้านคณะครุศาสตร์อุตสาหกรรม เป็นการศึกษาว่าด้วยวิชาทางวิชาชีพต่าง ๆ เช่น วิศวกรรมศาสตร์ สถาปัตยกรรมศาสตร์ เกษตรศาสตร์ โดยมุ่งเน้นในการผลิตครูอาชีวศึกษา ครูอุตสาหกรรม เพื่อตอบสนองต่อความต้องการของการศึกษาในสายอาชีพ

**รายชื่อคณะครุศาสตร์อุตสาหกรรมในประเทศไทย**
 หมายเหตุ จัดเรียงตามชื่อมหาวิทยาลัย และตามชื่อคณะ

**ดูเพิ่ม**
 คณะวิชา- รายชื่อคณะศึกษาศาสตร์ในประเทศไทย
หมวดหมู่:คณะครุศาสตร์อุตสาหกรรมในประเทศไทย
ครุศาสตร์อุตสาหกรรม
ครุศาสตร์อุตสาหกรรม
ชไมพร จตุรภุช

ชไมพร จตุรภุช (เกิด 13 กันยายน พ.ศ. 2506) ชื่อเล่น แมวเหมียว เป็นนักแสดงหญิงชาวไทย เริ่มเข้าสู่วงการจากการเข้าประกวดนางสาวไทยเมื่อปี พ.ศ. 2527 ปีเดียวกับ สาวิณี ปะการะนังซึ่งได้เป็นนางสาวไทยปีนั้นโดยเข้ารอบ 15 คนสุดท้าย หลังจากนั้นจึงได้เข้าสู่วงการแสดงโดยเริ่มจากละครจักร ๆ วงศ์ ๆ ทางช่อง 7 เรื่อง เทพสามฤดู ที่ออกอากาศทุกวันเสาร์และอาทิตย์ในช่วงเช้า โดยรับบทเป็น “จินดาเหมันต์“ หนึ่งในเทพทั้งสาม

**ประวัติ**
จากนั้นจึงมีผลงานต่อมาเรื่อย ๆ ซึ่งส่วนใหญ่เป็นผลงานละครโทรทัศน์ เธอเป็นดาราเจ้าบทบาทที่แสดงได้หลากหลายทั้งนางเอก นางรอง และนางร้าย แต่เนื่องจากมีสายตาดุเด่นออกไปทางร้ายลึก จึงมักได้บทร้ายมากกว่า เช่น บท "พิตะวัน" ในละครเรื่อง มายา (ช่อง 7), “คุณแดง” ในละครเรื่อง บ่วงกรรม (ช่อง 7), "ศันสนีย์" จากเรื่อง จำเลยรัก (ช่อง 7), "คุณยายวรนาฏ" จากเรื่อง ทายาทอสูร (ช่อง 5)  "คุณหญิงจำปา" จากเรื่อง บุพเพสันนิวาส (ช่อง 3) แต่ยังเล่นบทน่าสงสารได้ดี เช่น บท "น้อย" ในละครเรื่อง คมพยาบาท (ช่อง 5), บท "ปัทมา" จากเรื่อง ขมิ้นกับปูน (ช่อง 7), บท "โอบบุญ" จากเรื่อง กำแพงบุญ ฯลฯ
ชีวิตส่วนตัว ปัจจุบัน ชไมพร ยังมีสถานภาพโสด ได้ผันตัวทำงานเบื้องหลังเป็นผู้บริหาร บริษัท เนเวอร์แลนด์ ครีเอชั่น จำกัด และ บริษัท แชนนอล ซี จำกัด เพื่อผลิตรายการสารคดี

**ละครโทรทัศน์**

**ละครที่ไม่ได้ออกอากาศ**
 ไทรโศก (2534) ช่อง 7 รับบท บานเย็น

**ภาพยนตร์**
 อีกครั้ง (2529)- คู่สร้าง คู่สม (2530)- หน่วยล่าสังหาร (2531)- เล่นกับไฟ (2533)- แรงฤทธิ์พิษสวาท (2533)- กามเทพท่าจะบ๊องส์ (2533)- หลวงตา 3 สีกาข้างวัด (2534)- เมียพ่อขอไว้คน (2535)- เทพบุตรทนง (2536)- ทองสุก 13 (2556)

**มิวสิควิดีโอ**
 คนใจดำ ของ พัชรา แวงวรรณ

**งานพากย์**
 ละคร มุกมังกร (2541) ช่อง 7  พากย์เสียงนางเอก สิรินทร์ พัธโนทัย (ตอนโต) รับบทโดย เหมียว ยียี

**รางวัล**
 รางวัลโทรทัศน์ทองคำ ครั้งที่ 4 สาขาดาราสนับสนุนหญิงดีเด่น จากละครเรื่องจำเลยรัก (ช่อง 7)- รางวัลโทรทัศน์ทองคำ ครั้งที่ 5 สาขาดารานำหญิงดีเด่น จากละครขมิ้นกับปูน (ช่อง 7)- รางวัลราชบัณฑิตยสถานสรรเสริญ ประจำปี2553 ผู้ใช้ภาษาไทยดีเด่น สาขานักแสดงสมทบหญิง จากละครเรื่องเลื่อมพรายลายรัก (ช่อง 3)- รางวัลสยามดาราอวอร์ด ประจำปี 2555 นักแสดงสมทบยอดเยี่ยม สาขาละครโทรทัศน์ จากละครเรื่องบ่วง (ละครโทรทัศน์) (ช่อง3)- รางวัลคมชัดลึก อวอร์ด ครั้งที่ 10 สาขานักแสดงสมทบหญิงยอดเยี่ยม จากละครเรื่องบ่วง (ละครโทรทัศน์) (ช่อง 3)

**อ้างอิง**
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนชิโนรสวิทยาลัย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
แอรอน เทย์เลอร์-จอห์นสัน

แอรอน เพอร์รี เทย์เลอร์-จอห์นสัน (Aaron Perry Taylor-Johnson; เกิด 13 มิถุนายน ค.ศ. 1990) เป็นนักแสดงชาวอังกฤษ มีผลงานแสดงละครเวที โทรทัศน์และภาพยนตร์ เขาเริ่มการแสดงตั้งแต่อายุ 6 ปี มีผลงานการแสดงภาพยนตร์อย่างเช่น  แอนกัส, ธองส์แอนด์เพอร์เฟคสน็อกกิง และ ดิอิลลัสชันนิสต์ จากนั้นแสดงในภาพยนตร์อย่าง โนแวร์บอย ที่เขารับบทเป็นจอห์น เลนนอน และแสดงในภาพยนตร์ซูเปอร์ฮีโรเรื่อง  เกรียนโคตรมหาประลัย จอห์นสันปรากฏตัวในท้ายเครดิตของภาพยนตร์ กัปตันอเมริกา: มัจจุราชอหังการ ใน ค.ศ. 2014 โดยเขาได้รับบทเป็น ควิกซิลเวอร์ และเขาก็ได้รับบทเป็น ควิกซิลเวอร์ อย่างเต็มตัวในภาพยนตร์เรื่อง อเวนเจอร์ส: มหาศึกอัลตรอนถล่มโลก (2015)

**ชีวิตส่วนตัว**
จอห์นสันเกิดเมื่อวันที่ 13 มิถุนายน ค.ศ. 1990 ในโฮลเมอร์กรีน บักกิงแฮมเชอร์ ประเทศอังกฤษ เป็นบุตรชายของแม่บ้านและพ่อซึ่งเป็นวิศวกรโยธา ในวันที่ 31 ตุลาคม ค.ศ. 2009 จอห์นสันประกาศหมั้นกับนักสร้างภาพยนตร์ แซม เทย์เลอร์-วูด ผู้กำกับที่เขาแสดงในภาพยนตร์เรื่อง โนแวร์บอย เมื่อวันที่ 7 กรกฎาคม ค.ศ. 2010 แซมให้กำเนิดบุตรสาว ชื่อว่า วิลดา เร

**อาชีพ**
จอห์นสันเริ่มการแสดงตั้งแต่อายุ 6 ปี แสดงเป็นบุตรของแม็กดัฟ ร่วมกับรูฟัส ซีเวล ในแม็คเบ็ธในปี 1999 และใน  All My Sons ของอาเทอร์ มิลเลอร์ในปี 2000 ผลงานด้านโทรทัศน์ในบทไนเกอร์ ในซีรีส์ทางช่องบีบีซีในปี 2004 ดัดแปลงจากบทประพันธ์เรื่อง Feather Boy และบทโอเวนในซีรีส์ทางช่องอีโฟร์เรื่อง Nearly Famous ในปี 2003 จอห์นสันแสดงในบทชาร์ลี แชปลินในวัยหนุ่มใน Shanghai Knightsในปี 2006 เขาแสดงใน The Illusionist แสดงในฉากย้อนอดีต ในตอนแรกของภาพยนตร์เป็นเอ็ดเวิร์ด นอร์ตันในวัยรุ่น ในเรื่องนี้เขาฝึกการโยนบอล เรียนมายากล เขายังฝึกการตั้งไข่บนไม้เท้า ถึงแม้จะมีเครื่องทุ่นแรงมาช่วย จอห์นสันปรากฏในบทขวัญใจวัยรุ่น ในภาพยนตร์ตลกวัยรุ่นเรื่อง Angus, Thongs and Perfect Snogging ในบทโลริเมอร์ แบล็ก ใน  Armadillo และบทพรอสเพอร์ใน The Thief Lord
จอห์นสันรับบทเป็นจอห์น เลนนอนในภาพยนตร์ชีวประวัติในปี 2009 เรื่อง Nowhere Boy กำกับโดยแซม เทย์เลอร์-วูด ในปี 2010 เขารับบทเดฟ ลีซิวสกี ในบทนำในภาพยนตร์ของแมททิว วอห์นและเจน โกลด์แมนเรื่อง Kick-Ass สร้างจากหนังการ์ตูนแนวซูเปอร์ฮีโรในชื่อเรื่องเดียวกันของมาร์ก มิลลาร์และจะรับบทสำคัญใน Chatroom กำกับโดยฮิดีโอ นากาตา
ปี 2016 จอห์นสันร่วมแสดงใน Nocturnal Animals ภาพยนตร์ของผู้กำกับ-ดีไซเนอร์ชื่อดัง ทอม ฟอร์ด เขาได้รับคำชมจากนักวิจารณ์มากมายและได้ถูกเสนอชื่อเข้าชิงรางวัลสมทบชายจากหลายสถาบัน รวมถึงลูกโลกทองคำ โดยใน Nocturnal Animals ผู้กำกับทอม ฟอร์ดได้เปิดเผยว่า หนึ่งในฉากที่ถูกตัดออกคือ ฉากเปลือยกายเห็นอวัยวะเพศชายขนาดเขื่องแบบชัดเจนเต็มตาของจอห์นสัน แต่ฟอร์ดต้องตัดฉากนี้ทิ้งด้วยเหตุผลว่า "อวัยวะเพศชายไซส์ขนาดเขื่องของจอห์นสันจะกลายเป็นเพียงสิ่งเดียวเท่านั้นที่ผู้ชมทุกคนจะพูดถึง"
ปี 2018 จอห์นสันนำแสดงในหนังดรามาจิตวิทยาเรื่อง A Million Little Pieces กำกับโดย แซม เทย์เลอร์-จอห์นสัน (ภรรยา) ภาพยนตร์เรื่องนี้ถูกพูดถึงในวงกว้างทางสื่อสังคมออนไลน์ ตั้งแต่เมื่อเข้าฉายในเทศกาลภาพยนตร์นานาชาติโทรอนโต โดยเฉพาะในฉากเปลือยกายอาบน้ำและฉากเต้นรำของจอห์นสัน เห็นอวัยวะเพศชายขนาดเขื่องแกว่งไปแกว่งมาแบบชัดเจนเต็มตา หลายคนถึงกับเปรียบเทียบขนาดไซส์อวัยวะเพศของจอห์นสันกับไมเคิล ฟาสเบนเดอร์ใน Shame (ดับไม่ไหวไฟอารมณ์)

**ผลงานแสดง**

**อ้างอิง**

**แหล่งข้อมูลอื่น**
Aaron Johnson
หมวดหมู่:นักแสดงอังกฤษ
หมวดหมู่:บุคคลจากไฮวิคัมบ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
คณะครุศาสตร์อุตสาหกรรม

ครุศาสตรอุตสาหกรรม เป็นการศึกษาว่าด้วยวิชาทางวิชาชีพต่างๆเช่น วิศวกรรมศาสตร์ สถาปัตยกรรมศาสตร์ เกษตรศาสตร์ โดยมุ่งเน้นในการผลิตครูอาชีวศึกษา ครูอุตสาหกรรม เพื่อตอบสนองต่อความต้องการของการศึกษาในสายอาชีพ- สาขาวิชาครุศาสตร์วิศวกรรมศาสตร์(เครื่องกล โยธา ไฟฟ้า อุตสาหการ)- สาขาวิชาครุศาสตร์สถาปัตยกรรมศาสตร์ (เปิดสอนเฉพาะที่สถาบันเทคโนโลยีพระจอมเกล้าเจ้าคุณทหารลาดกระบัง)- สาขาวิชาครุศาสตร์เกษตร (เปิดสอนเฉพาะที่สถาบันเทคโนโลยีพระจอมเกล้าเจ้าคุณทหารลาดกระบัง)

**คณะครุศาสตร์อุตสาหกรรมในประเทศไทย**
สำหรับในประเทศไทยมหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเทคโนโลยีพระจอมเกล้าธนบุรี  และสถาบันเทคโนโลยีพระจอมเกล้าเจ้าคุณทหารลาดกระบัง เป็นมหาวิทยาลัยที่เปิดสอนวิชาชีพทางครุศาสตร์วิศวกรรม มีเพียงสถาบันเทคโนโลยีพระเจ้าเกล้าเจ้าคุณทหารลาดกระบัง ที่เปิดสอนสาขาวิชาทางครุศาสตร์สถาปัตยกรรมและการออกแบบ เพื่อผลิตนักวิชาการหรือครูวิชาชีพทางศิลปะและสถาปัตยกรรม ให้กับวิทยาลัยเพาะช่าง ช่างศิลป์ หรือ วิทยาลัยที่เปิดสอนวิชาชีพทางศิลปะ และสาขาวิชาทางครุศาสตร์เกษตร เพื่อผลิตนักวิชาการ นักการเกษตร ครูผู้สอนวิชาเกษตรระดับมัธยมศึกษาหรือครูวิชาชีพทางการเกษตร เพื่อป้อนให้กับวิทยาลัยเกษตรที่มีอยู่ทั่วประเทศ โดนทั้งสองสาขานี้ไม่มีในมหาวิทยาลัยอื่นๆอีก

**หลักสูตรครูเทคนิคชั้นสูง**
การจัดการศึกษาด้านครุศาสตร์อุตสาหกรรมในประเทศไทย เริ่มต้นเมื่อปี พ.ศ. 2508 ในชื่อ "คณะฝึกหัดครูเทคนิคชั้นสูง วิทยาลัยเทคนิคธนบุรี"  ต่อมาเปลี่ยนชื่อจาก คณะฝึกหัดครูเทคนิคชั้นสูง วิทยาลัยเทคนิคธนบุรี เป็น ภาควิชาครุศาสตร์ วิทยาลัยเทคนิคธนบุรี  เมื่อปี พ.ศ. 2513  และได้ยกฐานะเป็น คณะครุศาสตร์อุตสาหกรรมและวิทยาศาสตร์ เมื่อปี พ.ศ. 2517 แบ่งออกเป็น 4 สาขาวิชา คือ สาขาวิชาเครื่องกล สาขาวิชาโยธา สาขาวิชาไฟฟ้า และสาขาวิชาอุตสาหการ (ปัจจุบันคือ คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี)

**หลักสูตรครุศาสตร์อุตสาหกรรมบัณฑิต (ค.อ.บ.)**
คณะครุศาสตร์อุตสาหกรรม มหาวิทยาลัยเทคโนโลยีพระจอมเกล้าพระนครเหนือ ได้รับการก่อตั้งขึ้นระหว่างปี พ.ศ. 2512 ในสาขาสาขาวิชาเครื่องกล และสาขาวิชาไฟฟ้า โครงการความช่วยเหลือทางวิชาการจากรัฐบาลประเทศสหพันธ์สาธารณรัฐเยอรมัน ได้เน้นทางด้านการสนับสนุนเครื่องมือเครื่องจักร อุปกรณ์การเรียนการสอน ผู้เชี่ยวชาญ ตลอดจนทุนการศึกษา ฝึกอบรม และการดูงาน โดยคณะเริ่มรับนักศึกษารุ่นที่ 1 ตั้งแต่ปีการศึกษา 2512 ซึ่งเป็นหลักสูตร ค.อ.บ. แห่งแรกในประเทศไทย

**สายงานและอาชีพ**
 ครุศาสตร์วิศวกรรม ครู อาจารย์ ในโรงเรียน วิทยาลัยอาชีวะ หรือ อาจารย์ในมหาวิทยาลัย นักวิชาการ หรือประกอบอาชีพทางวิศวกรรม- ครุศาสตร์สถาปัตยกรรมและการออกแบบ ครู อาจารย์ ในโรงเรียน วิทยาลัยอาชีวะ หรือ อาจารย์ในมหาวิทยาลัย นักวิชาการ หรือประกอบอาชีพทางสถาปัตยกรรมและการออกแบบ- ครุศาสตร์เกษตร ครู อาจารย์ ในโรงเรียน วิทยาลัยอาชีวะ หรือ อาจารย์ในมหาวิทยาลัย นักวิชาการ หรือประกอบอาชีพทางการเกษตร

**อ้างอิง**

**ดูเพิ่ม**
 รายชื่อคณะครุศาสตร์อุตสาหกรรมในประเทศไทย
หมวดหมู่:คณะครุศาสตร์อุตสาหกรรมในประเทศไทย
สภามหาวิทยาลัย

สภามหาวิทยาลัย เป็นคณะบุคคลคณะหนึ่งในมหาวิทยาลัย จัดตั้งขึ้นตามพระราชบัญญัติ กฎหมาย ระเบียบ หรือตราสารที่จัดตั้งสถาบันอุดมศึกษานั้นๆ โดยสภามหาวิทยาลัยแต่ละแห่งจะมีองค์ประกอบ และบทบาทหน้าที่แตกต่างกันตามที่ได้กำหนดไว้ในพระราชบัญญัติ กฎหมาย ระเบียบ หรือตราสารจัดตั้งสถาบัน
โดยทั่วไปสภามหาวิทยาลัย จะมีหน้าที่ในการกำหนดนโยบาย วางระเบียบข้อบังคับ การพิจารณาจัดตั้งยุบเลิกหน่วยงานในมหาวิทยาลัย การพิจารณาให้ความเห็นชอบหลักสูตร การอนุมัติปริญญา การแต่งตั้งถอดถอนอธิการบดี รองอธิการบดี และผู้บริหาร และภารกิจอื่นๆ ตามที่มีกฎหมาย หรือระเบียบกำหนดไว้

**องค์ประกอบ**
สภามหาวิทยาลัย จะประกอบด้วย นายกสภามหาวิทยาลัย อุปนายกสภามหาวิทยาลัย และกรรมการสภามหาวิทยาลัยจำนวนหนึ่ง อาจจะประกอบด้วยผู้บริหาร บุคลากรในสถาบัน และผู้ทรงคุณวุฒิภายนอก
หมวดหมู่:สถาบันอุดมศึกษา
หมวดหมู่:คำศัพท์ทางวิชาการ
วัดศรีสว่างโคกสะอาด

วัดศรีสว่างโคกสะอาด ตั้งอยู่เลขที่ 64 หมู่ 5 บ้านโคกสะอาด ตำบลสนม อำเภอสนม จังหวัดสุรินทร์ สังกัดคณะสงฆ์มหานิกาย ที่ดินตั้งวัดมีเนื้อที่ 8 ไร่ 3 งาน 2 ตารางวา โฉนดที่ดินเลขที่ 4 อาณาเขตทิศเหนือประมาณ 3 เส้น 1 วา จดถนนเข้าหมู่บ้าน ทิศใต้ประมาณ 2 เส้น 5 วา จดที่นาของนายเป้า ชัยช่วย ถวายที่ดิน ทิศตะวันออกประมาณ 2 เส้น 1 วา จดที่นาของนางหัด มะลิซ้อน ทิศตะวันตกประมาณ 2 เส้น 7 วา จดถนนใหญ่ เดิมชื่อ สำนังสงฆ์บ้านโคกสะอาด วัดสว่างโคกสะอาด
อาคารเสนาสนะ ประกอบด้วยอุโบสถกว้าง 15 เมตร ยาว 30 เมตร สร้างเมื่อ พ.ศ. 2464 โดยมีพระราชวรกวิน(ต่อมาเลื่อนสมณศักดิ์ที่ สมเด็จพระมหารัชศรีราชมหาจารย์) เป็นประธานฝ่ายสงฆ์รูปแรก และนายเสน จิตรดี และนายบุดศรี รักษาสัตย์ ได้ร่วมกันสร้างวัดขึ้น ได้รับพระราชทานวิสุงคามสีมา เมื่อวันที่ 15 พฤษภาคม พ.ศ. 2518 เขตวิสุงคามสีมา กว้าง 15 เมตร ยาว 30 เมตร 

**รายนามเจ้าอาวาส(เท่าที่ทราบ)**
1. พระอาจารย์คำมี พ.ศ.2464 - 2476
*2. พระอาจารย์สุข ภาสิริ พ.ศ.2476 – 2478
*3. พระพรหมมี สิริจนฺโท พ.ศ.2478 – 2480
*4. พระอาจารย์ทน นวโก พ.ศ.2480 – 2489
*5. พระอาจารย์น้อย พ.ศ.2489 – 2503
*6. พระอาจารย์ใหญ่ คำ ชินปุตโต พ.ศ.2503 – 2512
*7. พระอธิการ บุญทอง  ยโสธโร พ.ศ.2512-2530
*8. พระครูประชากรพิพัฒน์(ย้ายไป วัดประชาไทย อำเภอเสิงสางเจ้าคณะตำบลโนนสมบูรณ์) พ.ศ.2530 – 2534
*9. พระครูประทีปธรรมวงศ์(เจ้าคณะอำเภอสนม) พ.ศ.2535 – ปัจจุบัน
*การศึกษาภายในวัด มีโรงเรียนพระปริยัติธรรม แผนกธรรม เปิดสอนเมื่อ พ.ศ. 2520
ศรีสว่างโคกสะอาด
สถาบันวิทยาการประกอบการแห่งอโยธยา

สถาบันวิทยาการประกอบการแห่งอโยธยา (Institute of Entrepreneurial Science Ayothaya) เป็นสถาบันอุดมศึกษาเอกชน ตั้งอยู่ในจังหวัดพระนครศรีอยุธยา เปิดทำการสอนในระดับปริญญาตรี จัดตั้งขึ้นในปี พ.ศ. 2550 ในชื่อ "สถาบันเทคโนโลยีแห่งอโยธยา" มุ่งเน้นให้ผู้เรียนมีอาชีพการลงทุนของตนเอง เพื่อให้ได้ก้าวสู่การเป็นนักธุรกิจ
ปัจจุบันตั้งอยู่ที่ 109 หมู่ 5 ตำบลวัดตูม อำเภอพระนครศรีอยุธยา จังหวัดพระนครศรีอยุธยา 13000

**หลักสูตรที่เปิดสอน**
ปัจจุบันสถาบันวิทยาการประกอบการแห่งอโยธยา เปิดทำการสอนระดับปริญญาตรี 3 คณะ คือ- คณะบริหารธุรกิจ
** สาขาวิชาการจัดการเพื่อเป็นผู้ประกอบการยุคดิจิทัล- คณะสาธารณสุขศาสตร์
** สาขาวิชาสาธารณสุขศาสตร์
*** หลักสูตรระยะสั้น หลักสูตรผู้ดำเนินการการดูแลผู้สูงอายุหรือผู้มีภาวะพึ่งพิง 130 ชั่วโมง 
*** หลักสูตรระยะสั้น หลักสูตรผู้ดูแลผู้สูงอายุ 240 ชั่วโมง- คณะเภสัชศาสตร์
** สาขาวิชาเภสัชศาสตร์ (รับรองแบบมีเงื่อนไข)
ในอดีตสถาบันฯ เคยเปิดสอนในคณะนิติศาสตร์ คณะสหวิทยาการและการพยาบาล คณะรัฐประศาสนศาสตร์ คณะบริหารธุรกิจ คณะศิลปกรรมศาสตร์ และคณะวิทยาศาสตร์และเทคโนโลยี

**ศิษย์เก่าที่มีชื่อเสียง**
 บุญญาวัลย์ พงษ์สุวรรณ หรือ ส้มเช้ง สามช่า คณะศิลปกรรมศาสตร์ สาขาการแสดง- สุระ แสนคำ หรือ เขาทราย แกแล็คซี่ คณะศิลปศาสตร์ หลักสูตรรัฐประศาสนศาสตร์

**อ้างอิง**
วิทยาการประกอบการแห่งอโยธยา
วิทยาการประกอบการแห่งอโยธยา
หมวดหมู่:สถานศึกษาในอำเภอพระนครศรีอยุธยา
โนฮิเมะ

ไฟล์:Nōhime_Gifu_Castle.jpg|thumb|ภาพวาด โนฮิเมะ ปัจจุบันอยู่ในปราสาทกิฟุ
โนฮิเมะ (Nōhime; "เจ้าหญิงโน") นามเดิมคือ คิโจ (Kichō) เป็นภริยาของโอะดะ โนะบุนะงะ ซึ่งเป็นไดเมียวที่มีชื่อเสียงในยุคเซงโกคุในประวัติศาสตร์ญี่ปุ่น ชื่อจริงของเธอคือ คิโจ  แต่เมื่อเธอเดินทางจากแคว้นมิโนะ ผู้คนก็รู้จักเธอในนาม โนฮิเมะ (เจ้าหญิงแห่งมิโนะ) เธอเป็นที่รู้จักในเรื่องความงามและความฉลาด
บิดาของเธอคือ ไดเมียว ไซโต โดซัน มารดาของเธอเป็นที่รู้จักกันในนาม โอะมิ โนะ คะตะ โนฮิเมะมีบทบาทในทางประวัติศาสตร์น้อยมาก ไม่มีข้อมูลของเธอเกี่ยวกับวันเกิดและวันเสียชีวิต 

**การสมรสกับโนะบุนะงะ**
โอะดะ โนะบุนะงะ
โนฮิเมะได้รับการกว่าวขานในเรื่องความงดงามและความเฉลียวฉลาด ในวันสมรส โนะบุนะงะได้กล่าวถึงเธอว่า "เธอมีสติปัญญาที่ชาญฉลาดและมีรูปลักษณ์ลักษณะดั่งเทพธิดา" เธอสมรสกับโนะบุนะงะในปี พ.ศ. 2092 ระหว่างการเป็นไมตรีของบิดาของเขาคือโอะดะ โนะบุฮิเดะ กับ ไซโต โดซัน
การสมรสเป็นไปตามเหตุผลทางการเมืองและหลายคนเชื่อว่าทำให้เกิดความรักเล็กๆ ระหว่างโนฮิเมะและโนะบุนะงะ ถึงแม้ว่าเธอจะเป็นภริยาอย่างเป็นทางการของโนะบุนะงะ แต่ก็มีหลายคนเชื่อว่าโนะบุนะงะรักใคร่ในอิโกะมะ คิซึโนะ ซึ่งเป็นอนุภรรยา ผู้ให้กำเนิดบุตรชายคนแรกของเขาคือ โอะดะ โนะบุทะดะ โนฮิเมะไม่เคยให้กำเนิดบุตร หลายคนเชื่อว่าเธอไม่สามารถมีบุตรได้ ใน 3 ปีหลังจากเกิดเหตุการณ์กบฏที่วัดฮนโนจิและการเสียชีวิตของโนะบุนะงะในเหตุการณ์นั้น หนึ่งในบุตรของเขาได้ให้เงินตั้งตัวแก่โนฮิเมะ
ความขาดแคลนข้อมูลทางประวัติศาสตร์เกี่ยวกับเธอทำให้ไม่สามารถทราบถึงวันเสียชีวิตของเธอ ชีวประวัติทั้งหมดของเธอมาจาการผสมผสานด้วยตำนาน, นิทานพื้นบ้านและเค้าโครงเรื่องจริง หลุมฝังศพของโนฮิเมะถูกค้นพบที่วัดโซเคนอิน วัดย่อยของ วัดไดโทคุจิในเกียวโต


**ตำนาน**
โนฮิเมะได้รับการกล่าวอ้างว่าเธอเป็นสายลับหรือนักลอบสังหารของบิดาของเธอ และในตอนนั้นเธอยังไม่ได้สมรส ในตอนนั้นโนะบุนะงะได้รับสมญานามว่า "จอมโง่เขลาแห่งโอะวะริ" (Owari no Utsuke) ซึ่งเป็นไปไม่ได้ที่โดซันจะให้โนฮิเมะมาลอบสังหารโนะบุนะงะในตอนนั้น โนฮิเมะมีความชำนาญในเรื่องดาบ ศิลปะการต่อสู้ และ การใช้อาวุธปืน ในภายหลัง จากการที่สามีโนะบุนะงะนำเข้าอาวุธปืนในช่วงเวลานั้น
ในปี พ.ศ. 2099 ไซโต โดซัน บิดาของโนฮิเมะถูกสังหารจากการยึดอำนาจในแคว้นมิโนะ จากเหตุการณ์ครั้งนั้นเป็นการลดคุณค่าการเป็นภริยาของโนฮิเมะ ซึ่งเธอไม่สามารถมีครรภ์ได้และถูกกล่าวหาว่าเป็นสายลับ
หลังจากเหตุการณ์ที่วัดฮนโนจิ ที่ซึ่งคร่าชีวิตของโนะบุนะงะและโนะบุทะดะ ทำให้โนฮิเมะไม่มีที่ที่จะไป บางหลักฐานกล่าวว่านางเสียชีวิตทีวัดฮนโนจิ แต่เธอถูกกล่าวหาว่าเป็นโสเภณีที่โนะบุนะงะชอบพออยู่ แต่อย่างไรก็ตามหลังจากเหตุการณ์ครั้งนั้น ภริยาทุกคนและผู้รับใช้หญิงของโนะบุนะงะถูกส่งตัวไปยังปราสาทอะซุจิ ที่ซึ่งเป็นที่โนะบุนะงะเคยพักอาศัย สตรีทุกคนได้ถูกเรียกว่า ท่านหญิงอะซุจิ (安土殿 Azuchi dono) ผู้ใช้ชื่อนี้คือ โอะดะ โนะบุคะสึ ท่านหญิงอะซึจินี้เชื่อกันว่าเป็นโนฮิเมะปลอมตัวมา หลังจากนั้นเธอก็หายตัวไปจากปราสาทอะซุจิในตอนกลางคืน
แต่ข่าวลือบางสายกล่าวว่า โนฮิเมะถูกสังหารโดยมือสังหารที่ถูกส่งมาโดยอะเคะจิ มิสึฮิเดะ ระหว่างที่เธอกำลังหลบหนีจากเหตุการณ์ที่วัดฮนโนจิ
หมวดหมู่:บุคคลที่เกิดในคริสต์ทศวรรษ 1530
หมวดหมู่:บุคคลในยุคอาซูจิ–โมโมยามะ
แม่แบบ:VG Requirements/doc

This template is designed to simplify the addition of video game system requirements to articles about games released for personal computers; the current :Template:Infobox VG has a space for requirements but this is usually not large enough to satisfy modern game requirements, or if a game spans multiple platforms.  This template is not targeted for games on consoles since console hardware is generally normalized to start.
For those who can't remember how the name is abbreviated, the templates VG Requirements and VG SysReq are "synonyms" for each other.

**Syntax**

**Generic Parameters**
useminandrec
Set to "yes" if you want to use both "Minimum" and "Recommended" columns for requirements.   Any other value, or omitting this parameter, will only give a "Requirements" column.
caption
If not set, the title to the requirements table will be set as "System Requirements".  Set this value to change this title.
collapse
If set, the table will start collapsed.

**System specific parameters**
platformn (where n is a number from 1 to 9)
Identify the personal computing platform that requirements will be given form.  The number will correspond with the numbers in the parameters below (eg "cpu1" corresponds with "platform1").  If this value is missing, then all parameters of the same number will be ignored.
The remaining parameters take the form of "fieldn" and "fieldnrec", where n corresponds to the platform number above.  The first parameter is what will be used for that field, or as it's minimum if "useminandrec" is set to "yes".  If no value exists for this field, there will be no entry in the row (all field parameters below are optional).  The second parameter "fieldnrec" is used to specific the recommended requirements for this field; this value will only be shown if "useminandrec" is set to "yes".  If this parameter is not specified and "useminandrec" is set to "yes", then the first parameter value will be used in its place (via column-spanning).  For example, to describe the minimum CPU requirements for the 2nd platform that is specified, define a value for the parameter "cpu2"; the recommended CPU requirements would be "cpu2rec".
The field values are:

**Example**
The following example is based on the BioShock system requirements.

**Code**

**Product**

**See also**
VG Requirements/Sub
en:Template:VG requirements
es:Plantilla:Requisitos Videojuego
ja:Template:コンピュータゲーム動作環境
ms:Templat:Keperluan PV
uk:Шаблон:VG Requirements
ru:Шаблон:Системные требования
แม่แบบ:ความต้องการระบบ/doc

This template is designed to simplify the addition of video game system requirements to articles about games released for personal computers; the current :Template:Infobox VG has a space for requirements but this is usually not large enough to satisfy modern game requirements, or if a game spans multiple platforms.  This template is not targeted for games on consoles since console hardware is generally normalized to start.
For those who can't remember how the name is abbreviated, the templates ความต้องการระบบ and VG SysReq are "synonyms" for each other.

**Syntax**

**Generic Parameters**
useminandrec
Set to "yes" if you want to use both "Minimum" and "Recommended" columns for requirements.   Any other value, or omitting this parameter, will only give a "Requirements" column.
caption
If not set, the title to the requirements table will be set as "System Requirements".  Set this value to change this title.
collapse
If set, the table will start collapsed.

**System specific parameters**
platformn (where n is a number from 1 to 9)
Identify the personal computing platform that requirements will be given form.  The number will correspond with the numbers in the parameters below (eg "cpu1" corresponds with "platform1").  If this value is missing, then all parameters of the same number will be ignored.
The remaining parameters take the form of "fieldn" and "fieldnrec", where n corresponds to the platform number above.  The first parameter is what will be used for that field, or as it's minimum if "useminandrec" is set to "yes".  If no value exists for this field, there will be no entry in the row (all field parameters below are optional).  The second parameter "fieldnrec" is used to specific the recommended requirements for this field; this value will only be shown if "useminandrec" is set to "yes".  If this parameter is not specified and "useminandrec" is set to "yes", then the first parameter value will be used in its place (via column-spanning).  For example, to describe the minimum CPU requirements for the 2nd platform that is specified, define a value for the parameter "cpu2"; the recommended CPU requirements would be "cpu2rec".
The field values are:

**ตัวอย่าง**
ตัวอย่างที่จะได้เห็นดังต่อไปนี้คือความต้องการระบบของเกม BioShock 

**Code**

**ผลิตภัณฑ์**

**โปรดดูเพิ่มเติมได้ที่**
ความต้องการระบบ/Sub
ar:قالب:متطلبات لعبة فيديو
en:Template:Video game requirements
es:Plantilla:Requisitosvj
it:Template:Requisiti videogioco
ja:Template:コンピュータゲーム動作環境
ko:틀:게임 사양
ms:Templat:Keperluan PV
pl:Szablon:Wymagania gry
pt:Predefinição:Requisitos do jogo eletrônico
uk:Шаблон:Системні вимоги
ru:Шаблон:Системные требования
สถาบันอาศรมศิลป์

สถาบันอาศรมศิลป์ (Arsom Silp Institute of the Arts) เป็นสถาบันอุดมศึกษาเอกชนระดับบัณฑิตศึกษาในประเทศไทยที่ไม่แสวงหาผลกำไร จัดตั้งขึ้นเมื่อวันที่ 17 ตุลาคม พ.ศ. 2549 โดยมูลนิธิโรงเรียนรุ่งอรุณ ผู้ยื่นจดทะเบียน คือ ศาสตราจารย์ นายแพทย์ ประเวศ วะสี 

**เกี่ยวกับสถาบัน**
สถาบันอาศรมศิลป์ เป็นสถาบันอุดมศึกษาทางเลือกด้วยอุดมการณ์ที่มุ่งสร้างสรรค์กระบวนการเรียนรู้ที่ก่อให้เกิดการเปลี่ยนแปลงคุณภาพของผู้เรียนอย่างแท้จริง คือ การเรียนรู้ศาสตร์และศิลป์อย่างเป็นองค์รวม เชื่อมโยงถึงการขัดเกลาตนเองให้มีคุณค่า และพัฒนาศักยภาพการเรียนรู้สูงสุด ด้วยกระบวนการสำคัญ ๓ ด้าน คือ
# การเรียนรู้อย่างลึกซึ้ง (Deep Learning) เพื่อให้นักศึกษาเป็นผู้เรียนรู้ด้วยตนเอง (Self-Directed Learning) จนเข้าถึงคุณค่าของสิ่งแวดล้อมต่างๆ ได้
# การเรียนรู้จากการลงมือปฏิบัติจริง (Learning by doing) จากการเรียนรู้บนการ งานจริง (Work-Based Learning) ผ่านโครงงานวิจัยและบริการวิชาการต่างๆ ของสถาบันฯ
# การเรียนรู้จากการสื่อสาร (Communication based learning) เช่น การฟังอย่าง ลึกซึ้ง การสื่อสารอย่างเท่าเทียม เคารพความเป็นมนุษย์
จากกระบวนการดังกล่าว จะทำให้นักศึกษามีทักษะและทัศนคติในการเรียนรู้สู่การเปลี่ยนแปลง อันจะนำมาซึ่งการสร้างสรรค์พัฒนาคุณภาพของบุคคล และสังคมไปพร้อมกัน

**เครื่องหมายของสถาบัน**

**ตราสัญลักษณ์ประจำสถาบัน**
สัญลักษณ์ของสถาบันคือภาพสะท้อนปรัชญาการศึกษาอันเป็นรากฐานทางความคิดและการปฏิบัติของบุคลากรในสถาบัน สถาบันอาศรมศิลป์ได้รับเกียรติจากท่านอังคาร กัลยาณพงศ์ ศิลปินแห่งชาติ เป็นผู้ออกแบบสัญลักษณ์ซึ่งมีลักษณะคล้ายดวงอาทิตย์กำลังหมุน โดยสัญลักษณ์ดังกล่าวมีความหมาย ดังนี้
*คล้ายธรรมจักร คือดวงใจของการศึกษาไตรปิฎก คือมิ่งขวัญของพุทธธรรม	
*กงล้อมีการหมุน หมายถึงปฏิธาณที่เคลื่อนไหวไปสู่การเล็งผลเลิศ ณ สัจธรรมทั้งปวงในสกลจักรวาล	
*ทักษิณาวรรต หมายถึง ในระเบียบของฉัพพรรณรังสี การตรัสรู้ของพระพุทธเจ้า คือมรดกเข้าหาความจริงแท้	
*แสงโค้ง ไปประสานกับจักรวาลอื่นๆคือ เสาะแสวงซึ่งความจริงอื่นๆ ในหลายวิถีทางแห่งจักรวาลต่างๆ

**สีประจำสถาบัน**
สีประจำสถาบันอาศรมศิลป์เป็นสีไทยโบราณที่มีความสอดคล้องกับความเป็น แม่สี ของสีสากล ซึ่งเป็นองค์ประกอบของการทำงานศิลปะ และเป็นพื้นฐานที่สำคัญของสถาบัน ซึ่งมุ่งเน้นการพัฒนาบุคคลผ่านกระบวนการทำงานศิลปะ สีประจำสถาบัน ประกอบด้วย 3 สี ดังต่อไปนี้
Yellow
*Darkred สีครั่ง (สีแดง) แทนความหมายของ สุนทรียธรรม คือ ความขับเด่นเข้าสู่ความงาม
*Yellow สีเข (สีเหลือง) แทนความหมายของ มงคลธรรม  คือ ความอร่ามเหลืองเรืองรองของพระศาสนาที่คุ้มครองชีวิตจิตวิญญาณของผู้คน
*navy สีคราม (สีน้ำเงิน) แทนความหมายของ วัฒนธรรม  คือ ความหลากหลายที่เชื่อมโยงสังคมด้วยกัน

**หลักสูตร**
สถาบันอาศรมศิลป์ เปิดทำการสอนในระดับปริญญาตรี 3 หลักสูตร ปริญญาโท 2 หลักสูตร และประกาศนียบัตร 1 หลักสูตร ได้แก่
นอกจากนี้นักศึกษาทุกคนจะต้องได้เรียนวิชาพื้นฐาน 4 วิชา คือ วิชามงคลชีวิต วิชาธรรมชาติวิจักษณ์ วิชาการศึกษาชุมชนและสาระสัญจร และวิชาการดูแลสุขภาพองค์รวม

**ทำเนียบอธิการบดี**

**พิธีประสาทปริญญาบัตร**

**อ้างอิง**

**แหล่งข้อมูลอื่น**
  สถาบันอาศรมศิลป์
อาศรมศิลป์
อาศรมศิลป์
หมวดหมู่:สถานศึกษาในเขตบางขุนเทียน
ราษฎรอาวุโส

ราษฎรอาวุโส (Senior people) เป็นคำเรียกบุคคลชาวไทย หมายถึง บุคคลที่ดำรงตนเป็นผู้มีคุณประโยชน์ต่อสังคม และประเทศชาติ โดยเฉพาะด้านการพัฒนาชนบท การพัฒนาชุมชน และการเสนอความคิดเห็นที่เป็นประโยชน์ต่อสังคมส่วนรวม โดยจะถูกได้รับการยกย่องจากวงการสื่อมวลชน
จุดเริ่มต้นที่มาของคำว่า "ราษฎรอาวุโส" เกิดขึ้นเมื่อประเทศไทยเกิดวิกฤติการณ์ทางการเมืองในปี พ.ศ. 2535 โดยมีบุคคลที่ถือเป็นปัญญาทางสังคม 4 คน ได้เสนอข้อคิดเห็นโดยไม่ฝักฝ่ายทางการเมือง สื่อมวลชนจึงขนานนามว่า "ราษฎรอาวุโส" ได้แก่ - ศาสตราจารย์ เสน่ห์ จามริก- ศาสตราจารย์ นายแพทย์ ประเวศ วะสี- ศาสตราจารย์ ระพี สาคริก- ศาสตราจารย์ นายแพทย์ เสม พริ้งพวงแก้ว- ศาสตราจารย์ สุมน อมรวิวัฒน์- คุณหญิง อัมพร มีศุข
*สุลักษณ์ ศิวรักษ์

**อ้างอิง**

หมวดหมู่:คำศัพท์การเมืองไทย
สถานีอวกาศฟรีดอม

สถานีอวกาศฟรีดอม (Space Station Freedom) เป็นชื่อโครงการหนึ่งขององค์การนาซาในการก่อสร้างสถานีอวกาศแบบมีคนอยู่อาศัยได้ที่โคจรรอบโลกอย่างถาวร แม้จะได้รับการอนุมัติจากประธานาธิบดีในขณะนั้น คือ โรนัลด์ เรแกน และมีการประกาศเป็น State of the Union Address ในปี ค.ศ. 1984 แต่โครงการฟรีดอมก็ไม่เคยก่อสร้างได้สำเร็จตามที่วางแผนเอาไว้ หลังจากถูกตัดงบประมาณหลายครั้ง ส่วนที่เหลือของโครงการจึงถูกโอนย้ายมาเป็นส่วนหนึ่งของโครงการสถานีอวกาศนานาชาติ

**แหล่งข้อมูลอื่น**
 NASA's International Space Station website- Space Station Freedom Design Phases
หมวดหมู่:สถานีอวกาศ
หมวดหมู่:โครงการอวกาศสหรัฐ
มอนโรเวีย

ถนนบรอดสตรีต , มอนโรเวีย
มอนโรเวีย (Monrovia) เป็นเมืองหลวงของประเทศไลบีเรีย ซึ่งเป็นประเทศที่อยู่ทางแอฟริกาตะวันตก ตั้งอยู่ริมชายฝั่งมหาสมุทรแอตแลนติก บริเวณแหลมเมชูราโด เขตเมืองมีประชากรประชากร 1,010,970 คน ในเขตเกรเตอร์มอนโรเวีย จากการสำรวจประชากรในปี ค.ศ. 2008 เป็น 29% ของประชากรในประเทศไลบีเรีย และถือเป็นเมืองที่มีประชากรมากที่สุดในประเทศ ทั้งยังเป็นเมืองท่าทางวัฒนธรรม การเมืองและเศรษฐกิจของประเทศ
เมืองนี้ได้รับการก่อตั้งใน ค.ศ. 1822 ตั้งชื่อเพื่อเป็นเกียรติแก่ประธานาธิบดีสหรัฐอเมริกา เจมส์ มอนโร ผู้สนับสนุนคนสำคัญในการก่อตั้งของไลบีเรีย นอกเหนือจากวอชิงตันดีซีแล้ว เมืองนี้ก็ถือเป็นเมืองหลวงเมืองเดียวที่ตั้งชื่อตามประธานาธิบดีสหรัฐ เมืองมอนโรเวียก่อตั้งหลังเมืองฟรีทาวน์ ประเทศเซียร์ราลีโอน 30 ปี เป็นรกรากแห่งแรกของชาวอเมริกันเชื้อสายแอฟริกาในแอฟริกา กองทัพสหรัฐขยับขยายท่าเรือของมอนโรเวียออกไปมากในช่วงระหว่างสงครามโลกครั้งที่สอง สินค้าส่งออกหลักคือ น้ำยางและแร่เหล็ก ยังมีผลผลิตที่ผลิตในสถานที่ อย่างเช่น ปูนซีเมนต์ การกลั่นปิโตรเลียม ผลิตอาหาร อิฐและกระเบื้อง เครื่องเรือน และเคมีภัณฑ์

**อ้างอิง**
หมวดหมู่:เมืองหลวงในทวีปแอฟริกา
หมวดหมู่:เมืองในประเทศไลบีเรีย
หมวดหมู่:ประเทศไลบีเรีย

ล
ล
หมวดหมู่:ประเทศที่ใช้ภาษาอังกฤษเป็นภาษาทางการ
ล
หมวดหมู่:ประเทศริมฝั่งมหาสมุทรแอตแลนติก
หมวดหมู่:แอฟริกาตะวันตก
เลียม เฮมส์เวิร์ท

เลียม เฮมส์เวิร์ท (Liam Hemsworth) เกิดเมื่อวันที่ 13 มกราคม ค.ศ. 1990 เป็นนักแสดงชาวออสเตรเลีย เป็นที่รู้จักจากบทบาท จอช เทย์เลอร์ ในละครเรื่อง Neighbours และบท มาร์คัส ในซีรีส์เด็กทางโทรทัศน์เรื่อง The Elephant Princess เขายังแสดงในภาพยนตร์อเมริกันเรื่อง The Last Song ออกฉายเมื่อวันที่ 31 มีนาคม ค.ศ. 2010 เขาเป็นน้องชายของคริส เฮมส์เวิร์ท

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลจากเมลเบิร์น
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียเชื้อสายดัตช์
หมวดหมู่:ชาวออสเตรเลียเชื้อสายสกอตแลนด์
หมวดหมู่:ชาวออสเตรเลียเชื้อสายไอริช
หมวดหมู่:ชาวออสเตรเลียเชื้อสายเยอรมัน
โรลันท์ เอ็มเมอริช

โรลันท์ เอ็มเมอริช (Roland Emmerich) เกิดเมื่อวันที่ 10 พฤศจิกายน ค.ศ. 1955 เป็นผู้กำกับภาพยนตร์, นักเขียนบทและผู้อำนวยการสร้างชาวเยอรมัน เขาเป็นที่รู้จักจากภาพยนตร์แนวนิยายวิทยาศาสตร์ของเขา โดยทำเงินมากกว่า 3 พันล้านดอลลาร์สหรัฐทั่วโลก และทำเงินในสหรัฐมากกว่า 1 พันล้านดอลลาร์สหรัฐ ทำให้เขากลายเป็นผู้กำกับที่ทำเงินสูงสุดอันดับที่ 15 เขาเริ่มทำงานในวงการภาพยนตร์ ด้วยการกำกับภาพยนตร์เรื่อง เดอะโนอาห์สอาร์กพรินซิเพิล (1984) ซึ่งส่วนหนึ่งในวิทยานิพนธ์ของมหาวิทยาลัย เขากับน้องสาวของเขาร่วมก่อตั้งเซนโทรโพลิสเอนเทอร์เทนเมนต์ในปี ค.ศ. 1985 เขายังเป็นที่รู้จักจากการกำกับภาพยนตร์เรื่อง 2 คนไม่ใช่คน (1992), สตาร์เกต ทะลุคนทะลุจักรวาล (1994), ไอดี 4 สงครามวันดับโลก (1996), ก็อตซิลล่า อสูรพันธุ์นิวเคลียร์ล้างโลก (1998), เดอะ แพทริออต ชาติบุรุษ ดับแค้นฝังแผ่นดิน (2000), วิกฤติวันสิ้นโลก (2004), 2012 วันสิ้นโลก (2009) และเรื่องล่าสุด มิดเวย์ อเมริกา ถล่ม ญี่ปุ่น (2019) เขายังเป็นนักสะสมผลงานศิลปะและสนับสนุนโครงการรณรงค์ของสังคมเลสเบียนและเกย์ ตัวเขาเองเป็นเกย์เปิดเผย

**ผลงาน**

**ภาพยนตร์**

**โทรทัศน์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 14 เรื่องของ โรลันท์ เอ็มเมอริช
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  
N/A ไม่ปรากฏ, หาข้อมูลไม่ได้  
$ ดอลลาร์สหรัฐ 

**อ้างอิง**
หมวดหมู่:ผู้กำกับภาพยนตร์ชาวเยอรมัน
หมวดหมู่:ผู้กำกับภาพยนตร์ที่มีความหลากหลายทางเพศ
หมวดหมู่:บุคคลจากชตุทการ์ท
หมวดหมู่:ชายรักร่วมเพศชาวเยอรมัน
หมวดหมู่:ชาวเยอรมันที่มีความหลากหลายทางเพศ